عاجل.. إيمان البحر درويش يرد على شائعات اختفائه: "أنا زي الفل"
كشف الإعلامي محمد الغيطي؛ عن محادثة هاتفية مع الفنان إيمان البحر درويش؛ لافتا أنه يجري فحوصات طبية لأنه يعاني من مشكلات صحية.
وأوضح الغيطي خلال برنامج "تقدر مع الغيطي" المذاع على قناة "الشمس": "أنا كلمته قبل الهواء بساعتين والراجل قالي أنا رايح أعمل علاج طبيعي وطلبت منه أسجل جزء من المكالمة والجزء بتاع أنت كويس".
وأضاف: "الراجل بقاله فترة مختفي؛ وهو قعد سنة في غيبوبة بسبب عملية في المخ؛ وأخر مرة أنا شفته فيها بيغني كان في المركز الكاثوليكي ومش قادر يقف وكان حتى بيغني بلاي باك".
وتابع: "إذن يا أيها الحمقي يا إعلام الإخوان الحمقي العملاء بالوكالة؛ أنا مهما قلت من أوصاف اللغة العربية؛ المتخلف اللي أسمه علي المهدي؛ أنا مشفتش أسوا منهم في حياتي؛ أهله اتبروا منه؛ بيقول كلام وبيدعي على وائل الابراشي في قبرة".
وأذاع الغيطي جزء من المكالمة مع إيمان البحر درويش والتي أشار خلالها أنه يجري بعض الفحوصات الطبية وأنه سوف يظهر في البرنامج قريبا.
وقال درويش خلال المحادثة: "إن شاء الله نطلع سوا أول ما أخلص؛ أنا زي الفل يا غالي تسلملي يا حبيبي شكرا".